ચીનના હેબેઈ પ્રાંતના નવાઈ પમાડે તેવો નજારો ત્યાંના ટ્રાફિક પોઈન્ટના સર્વેલન્સ કેમેરામાં ઝડપાયો હતો. જેવી કાર ટ્રાફિક પોઇન્ટ પાર ધીમી પડી કે થોડીક જ ક્ષણોમાં અચાનક જ તે હવામાં ઊછળી હતી, એવું પણ નહોતું કે તે એક માત્ર કાર જ આ રીતે ઊડવા લાગી હતી. તેની આજુબાજુ રહેલી અન્ય કાર્સ પણ તેની જેમ જ એક જ ધડાકે ઊડી હતી. લોકો પણ આ કોઈ પ્રેતાત્માનો ઓછાયો છે તેવું માનીને થોડીવાર તો ડરવા લાગ્યા હતા. જો કે બાદમાં તપાસ કરતાં એવું બહાર આવ્યું હતું કે ત્યાં જ નીચે રોડ પર ટેલિગ્રામના સ્ટીલના કેબલ પાથરેલા હતા જે અચાનક જ ખેંચવામાં આવતાં તે તાર સાથે જ ગાડીઓ પણ ઊડી હતી. વાઈરલ થયેલા આ વીડિયોમાં જો કે પહેલી નજરે તો કોઈ ખરાબ ભટકતી આત્માનું કારનામું લાગે.